**Tervise Arengu Instituudi inimuuringute eetikakomitee**

**Otsus nr 1523**

Tervise Arengu Instituudi inimuuringute eetikakomitee (TAIEK) koosseisus M.Tammaru, K.Lindeberg, K.Paapsi, A.Schults, M.Liibek, J.Šteinmiller, C.Murd, R.Hallik, A.Kull, A-R. Tereping, T.Pruunsild, L.Veskimäe ja M-L. Ilmoja arutas oma koosolekul 18.09.2025 uuringuprojekti **2700 „Eesti elanikkonna usuline identiteet“ ja otsustas peale täiendavatele küsimustele vastuste saamist lugeda selle uuringu TAIEKiga kooskõlastatuks.**

Vastutav uurija on **Laur Lilleoja, PhD** (Eesti Kirikute Nõukogu), põhitäitjad on **Lea Altnurme, dr. theol.** (Tartu Ülikool)**, Meego Remmel, PhD** (Kõrgem Usuteaduslik Seminar), **Ingmar Kurg, dr. theol. (**Sankt Georgen Graduate School of Philosophy and Theology, Frankfurt am Main), **Helen Haas, PhD** (Tartu Ülikool) ja **Riin Pärnamets, MA** (Eesti Uuringukeskus OÜ)-

Uurimistöösee on kaasatud Siseministeerium (uuringu tellija, mille esindaja on **Ringo Ringvee**) ning OÜ Eesti Uuringukeskus (andmete volitatud töötleja, mille esindaja on **Riin Pärnamets**).

Uuringus analüüsitakse isikuandmeid ilma andmesubjekti nõusolekuta. Selleks antakse isikuandmete kaitse seaduse § 6 lõige 4 alusel luba andmesubjektide nõusolekuta isikuandmete töötlemiseks. TAIEK nõustub, et nõusolekuta andmetöötlus on põhjendatud, kuna uuringu teostamiseks on ülekaalukas avalik huvi, nõusoleku saamine võib osutuda võimatuks ning nõusoleku mittesaamine kahjustab uuringu valiidsust. Isikuandmete töötlemise asjaolud on toodud lisas 1.

**TAIEK otsus nr 1523 on väljastatud** **18.11 2025.**

Marika Tammaru

TAIEK esimees /allkirjastatud digitaalselt/

Marje Liibek

TAIEK sekretär /allkirjastatud digitaalselt/

Tervise Arengu Instituudi inimuuringute eetikakomitee  
Tervise Arengu Instituut, Paldiski mnt 80, 10617 Tallinn,   
[eetikakomitee@tai.ee](mailto:eetikakomitee@tai.ee), [www.tai.ee](http://www.tai.ee)

Lisa 1. Isikuandmete töötlemise asjaolud

* 1. Isikute kategooriad, kelle andmeid töödeldakse ning valimi suurus

|  |  |
| --- | --- |
| Kategooriad | Detailid |
| Isikute kategooriad, kelle andmeid töödeldakse | Täisealine Eesti elanikkond. |
| Valimi suurus | 10 000 juhuvalimipõhist kontakti, mille alusel moodustatakse kontaktibaas. |
| Valimi eesmärk | Tagamaks uuringutulemustes esinduslikkust Eesti elanikkonna jaoks, kasutatakse rahvastikuregistri andmetel põhinevat juhuvalimi meetodit. |

* 1. Töötlemine

Rahvastikuregistri andmed on algselt isikustatud ning kontaktibaasi loomiseks on registri töötajal vaja neid töödelda. Uuringu läbiviijale edastatakse seejärel pseudonüümitud kontaktibaas (krüpteeritud failina), millele on ligipääs ainult uuringu vastutaval uurijal Laur Lilleojal ja mida hoitaks üksnes uuringu jaoks kasutataval krüpteeritud kõvakettal. Tema ülesandeks on ka kontaktkirjade edastamine. Kontaktibaas kustutatakse kohe pärast küsitlusperioodi lõppu, hiljemalt 31.12.2025.

* 1. Isikuandmete allikad

Rahvastikuregistri andmestik (10000 kontakti)

* 1. Töödeldavate andmete koosseis

Rahvastikuregistri andmestik (10000 kontakti):

* vanuse grupp
* sugu
* rahvus
* e-posti või füüsiline aadress